एमजीएम में कैंसर जांच टेस्ट ट्यूब बेबी की मिलेगी सुविधा
नएसाल में एमजीएम अस्पताल नए लुक में दिखेगा। राज्य सरकार ने एमजीएम को अपग्रेडेशन की मंजूरी दे दी है। इससे जल्द ही एमजीएम अस्पताल में कैंसर की जांच इलाज से लेकर, नि:संतान दंपतियों के लिए टेस्ट ट्यूब सेंटर की सुविधा मिलेगी। अस्पताल आने वाले सभी मरीजों को दवा मिले, इसके लिए भी पुख्ता इंतजाम किया जाएगा। मेडिकल काउंसिल आॅफ इंडिया (एमसीआई) ने एमजीएम की स्थिति सुधारने के लिए चेतावनी भरा पत्र भेजा था। इसके बाद सरकार ने इसे संवारने-सजाने और सुविधा बढ़ाने की दिशा में पहल की। अस्पताल में हाेने वाले व्यापक बदलाव में लगभग 50 करोड़ रुपए खर्च होंगे। इसकी मंजूरी के साथ पहली किस्त भी मिल गई है।
अस्पताल में मरीजों को मिलेगा
बेहतर इलाज : अधीक्षक
डॉआरवाई चौधरी ने कहा कि एमजीएम अस्पताल की सुविधा बढ़ेगी। काम शुरू हो गया है। अस्पताल को बेहतर करने के लिए सरकार से सहयोग मिल रहा है। अस्पताल की आधारभूत संरचना ठीक करने के साथ नई मशीन दवा मिलेगी। मरीजों के लिए केबिन, कूलर, पर्याप्त स्वच्छ पेयजल नियमित साफ-सफाई की व्यवस्था रहेगी। सुरक्षा व्यवस्था भी दुरुस्त किया जाएगा।
सभी वार्ड का होगा जीर्णोद्धार
अस्पतालके सभी वार्डों का जीर्णोद्धार होगा। वार्ड में पंखा के अलावा कूलर लगाए जाएंगे। हर वार्ड में छह केबिन होंगे, जो जरूरत के अनुसार मरीजों को एलाॅट होगा। इसके अलावा हर विभाग में एचओडी डाॅक्टरों के लिए अलग-अलग चैंबर होगा। जहां कंप्यूटर में नेट कनेक्शन रहेगा। हर विभाग में सीसीटीवी कैमरा रहेगा, जो अधीक्षक चैंबर से जुड़ा रहेगा। इससे कौन डाॅक्टर क्या कर रहे हैं? इस पर अधीक्षक की नजर रहेगी। फिलहाल, अस्पताल का मॉर्चरी काम करना शुरू कर दिया है। यहां के सभी प्रमुख वार्ड में भी तीन चैंबर का मॉर्चरी बनाने की योजना है।
राज्य सरकार ने प्रबंधन से मांगा था प्रस्ताव
एमसीआईकी टीम अस्पताल की व्यवस्था पर अक्सर सवाल उठा रही थी। इससे कॉलेज की एमबीबीएस सीट में कटौती की बात चल रही थी। राज्य सरकार ने इस समस्या के स्थायी समाधान के लिए अस्पताल प्रबंधन से प्रस्ताव मांगा था। इस पर अस्पताल के अधीक्षक डॉ आरवाई चौधरी ने प्रस्ताव दिया, जिसे सरकार ने मंजूर कर 31 मार्च, 2016 तक हर हाल में पूरा करने का निर्देश दिया है। अब एक बार फिर प्रगति कार्य की समीक्षा की जाएगी। इसके बाद फंड रिलीज किया जाएगा।
{6 बेड सर्जिकल आईसीयू में लगेंगे, सभी वार्डों में लगेंगी आधुनिक मशीन
{इमरजेंसी वार्ड का होगा एक्सटेंशन, लगेंगी माॅड्यूलर ओटी मशीन
{800 एमए एक्सरे मशीन 500 एमए डिजिटल एक्सरे मशीन
{2 मोबाइल एक्सरे, 2 अल्ट्रासाउंड मशीन जो 24 घंटे करेगा काम
{कैंसर की जांच होगी, टेस्ट ट्यूब सेंटर में विशेषज्ञ डाॅक्टर करेंगे इलाज
{प्रशासनिक भवन पर 250 क्षमता वाला लेक्चर थिएटर बनेगा
{मॉर्चरी सेवा शुरू, अब हर प्रमुख वार्ड में 3 चैंबर का मॉर्चरी बनेगा
{सेंट्रल रजिस्ट्रेशन के तहत सभी विभागों में कंप्यूटर वीथ नेट लगेगा
{24 घंटे होगा अल्ट्रासाउंड एक्सरे, आउटडोर मरीजों काे मिलेगी सिटी स्कैन की सुविधा
mag_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva mag_Deva mag_Deva hin_Deva hin_Deva